Source: https://alkotmanybirosag.hu/kozlemeny/orszaggyulesi-valasztasok-az-alkotmanybirosag-felhivta-a-kuriat-vegzese-vegrehajtasanak-felfuggesztesere/
Timestamp: 2018-04-26 13:33:31
Document Index: 31444608

Matched Legal Cases: ['bíróság ', 'Kúria ', 'Kúria ', 'bíróság ', 'bíróság ', 'bíróság ']

Alkotmánybíróság | Országgyűlési választások: az...
A Kúria támadott végzése megállapította, hogy a jelölő szervezet által kiadott plakát sérti a választás tisztaságára, valamint a jóhiszemű és rendeltetésszerű joggyakorlásra vonatkozó alapelveket, így a plakát kiadóját eltiltotta a további jogsértéstől. Az indítványozó álláspontja szerint a Kúria végzése nyomán az érintett jelölő szervezet kampánytevékenysége még a 2018-as országgyűlési választás előtt korlátozottá válhat.
Az Alkotmánybíróságról szóló törvény szerint az Alkotmánybíróság a kifogásolt döntés végrehajtásának felfüggesztésére hívhatja fel a bíróságot akkor, ha az a várható döntésre tekintettel, súlyos és helyrehozhatatlan kár vagy hátrány elkerülése érdekében indokolt. Az Alkotmánybíróság erre tekintettel felhívta a Kúriát a Kvk.VI.37.414/2018/2. sorszámú végzése végrehajtásának felfüggesztésére A végzéshez különvéleményt csatolt dr. Stumpf István alkotmánybíró.
Az Alkotmánybíróság végzésének teljes szövege itt érhető el>>